b'\n_START_ARTICLE_\nITF Junior Masters\n_START_PARAGRAPH_\nITF Junior Masters er en \xc3\xa5rlig tennisturnering, der siden 2015 har markeret s\xc3\xa6sonafslutningen for de otte bedst rangerede spillere p\xc3\xa5 18 \xc3\xa5r og under p\xc3\xa5 ITF World Tennis Tour Juniors (ITF Junior World Ranking)._NEWLINE_Det er den n\xc3\xa6stmest prestigefyldte \xc3\xa5rlige juniorturnering med hensyn til rankingspoint tildelt efter de fire junior Grand Slams. Hvert \xc3\xa5r deltager otte drenge og otte piger i separate arrangementer. Turneringen er designet til at efterligne ATP World Tour Finals og WTA Tour Championships. Hver turnering har to round robin grupper, der k\xc3\xa6mper om deltagelse i knockout runder hvor vinderen findes.\n_START_SECTION_\nPengepr\xc3\xa6mier\n_START_PARAGRAPH_\nDer er ingen pr\xc3\xa6miepenge til spillerne, da de stadig er juniorer. De f\xc3\xa5r rejselegater til deltagelse i fremtidige turneringer, der tildeles p\xc3\xa5 baggrund af spillerens placering i turneringen. Disse sp\xc3\xa6nder fra $7.000 til $15.000.'